Bejaarde in Stellenbosch vermoorArgieffoto: Nico Strydom Die Wes-Kaapse polisie ondersoek ŉ saak van moord en roof nadat die liggaam van ŉ 86-jarige man Dinsdag in sy huis in Stellenbosch aangetref is. Konst. Noloyiso Rwexana, polisiewoordvoerder, het aan Maroela Media gesê ŉ 26-jarige man is reeds in verband met die moord in hegtenis geneem en sal in die hof verskyn sodra hy aangekla is. Sy wou nie meer inligting oor die voorval gee of die slagoffer se naam bekend maak nie.